ถ้าพูดถึงข้าวมันไก่ร้านนี้เชื่อว่าเด็กศิลปากรทับแก้วน้อยคนที่จะไม่รู้จัก 

เมื่อก่อนมีอยู่สาขาเดียวคือตรงหลังหอบ้านแก้ว ใกล้ๆกับผับ123 เมื่อก่อนป้าแกไม่ได้ขายข้าวมันไก่หรอกนะคะ 

เมื่อก่อนแกขายโจ๊ก แล้วก็ขยับขยายกิจการขึ้นมา เป็นขายโจ๊กคู่กับข้าวมันไก่ โจ๊กแกอร่อยและขายดีมาก ขนาดที่ว่าไม่เกินสี่ทุ่มโจ๊กก็หมดแล้ว ไปดึกทีไรต้องมาคอยลุ้นทุกทีว่าหมดรึยัง 

เราชอบกินโจ๊กไก่ทอดมาก โจ๊กร้อนๆกับไก่ทอดกรอบๆ อร่อยสุดๆ ที่สำคัญป้าแกให้เยอะมาก ยิ่งถ้าคนไหนเป็นเจ้าประจำ ป้าแกจะขนน้ำซุปโครงไก่แล้วก็เครื่องในมาให้แบบฟรีๆเลย 

ตอนนี้ป้าแกขายเฟรนชายให้กับคนอื่นไปแล้ว แต่ก็ยังอร่อยเหมือนเดิม แถมเพิ่มมาอีกหนึ่งสาขาด้วย 

สาขาแรกขายอยู่ที่เต้นท์น้ำเงิน เลยหอชญาทิพย์มากหน่อย เต้นน้ำเงินจะอยู่ทางด้านขวา มีป้ายร้านสีแดงเด่นชัด หาเจอได้ง่ายๆแน่นอน 

อีกสาขานึงอยู่ที่หน้าหอพักบ้านแก้ว สาขานี้พิเศษหน่อยตรงที่ว่าเป็นร้านข้าวมันไก่23ชั่วโมง เค้าจะหยุดไปชั่วโมงนึงเพื่อเตรียมของ และเคลียของ 

แต่น่าเสียดายที่ตอนนี้ไม่ได้ขายโจ๊กแล้ว ขายแค่ข้าวมันไก่อย่างเดียว แต่ถึงขายแค่อย่างเดียวก็เห็นคนขายทำแทบไม่ได้หยุดมือเลยทีเดียว

ข้าวมันร้านนี้ หอม นุ่ม ไม่มันเยิ้ม และไม่แห้เกิน ไก่หั่นมาชิ้นใหญ่เต็มคำ ไม่มีแร่ ไม่มีทุบให้แบะบางให้เสียอารมณ์ ใครชอบหนัง ขอหนัง ได้หนังเยอะมาก เค้าไม่หวงของเลย น้ำซุป หวาน ตักได้เองตามชอบใจ ส่วนไก่ทอด กรอบ ชิ้นใหญ่ แล้วก็ไม่อมน้ำมัน